KOMMISSIONENS BESLUTNING af 4. maj 1995 om langsigtet national støtte til landbrug i Finlands nordlige områder (Kun den finske udgave er autentisk) (95/196/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende vilkårene for Østrigs, Finlands og Sveriges tiltrædelse, særlig artikel 142,

under henvisning til Rådets forordning (EØF) nr. 827/68 af 28. juni 1968 om en fælles markedsordning for visse varer, der er anført i bilag II til traktaten (1), senest ændret ved akten om Østrigs, Finlands og Sveriges tiltrædelse, EFT nr. L 93 af 30. 3. 1985, s. 1,

særlig artikel 5, sidste afsnit, og

ud fra følgende betragtninger:

Ifølge nævnte artikel 142 tillader Kommissionen Finland og Sverige at yde langsigtet national støtte med henblik på at sikre opretholdelse af landbrugsaktiviteterne i de nordlige regioner; ifølge nævnte artikels stk. 2 skal Kommissionen fastlægge, hvilke regioner det drejer sig om;

for at lette administrationen af ordningen er det hensigtsmæssigt ved fastlæggelsen af følge den praksis, der anvendes i forbindelse med Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (2), ændret ved direktiv 80/666/EØF (3) og forordning (EØF) nr. 797/85 (4), nemlig at benytte kommunen (kunta) som den relevante administrative enhed; landbrugsdistriktet (maatalouspiiri) Mikkeli, Sydkarelen og zone nr. 3, der er defineret i den finske landbrugsstøtteordning på grundlag af bedrifternes størrelse inden tiltrædelsen og inden for afgrænsningerne pr. 31. december 1993, kan dog også benyttes som relevante administrative enheder;

ifølge artikel 142, stk. 1, i tiltrædelsesakten skal de pågældende områder omfatte landbrugsarealer nord for den 62. breddegrad og i nogle tilstødende områder syd for denne breddegrad, hvor der gælder lignende klimatiske vilkår, som gør landbrugsaktiviteter særligt vanskelige; ved fastlæggelsen skal Kommissionen især tage hensyn til lav befolkningstæthed, landbrugsarealernes andel af det samlede areal og den andel af det samlede anvendte landbrugsareal, der anvendes til afgrøder bestemt til menneskeføde;

på grundlag heraf fastlægges der i denne beslutning en liste over de administrative enheder i delregionerne C1, C2, C2nord, C3 og C4 i Finland, som ligger enten nord for den 62. breddegrad eller i nogle tilstødende områder syd for denne breddegrad, hvor der gælder lignende klimatiske vilkår, som gør landbrugsaktiviteter særligt vanskelige, og som har en befolkningstæthed på ti indbyggere pr. km² eller derunder, hvor det udnyttede landbrugsareal (ULA) udgør under 10 % af kommunens samlede areal, og hvor den andel af ULA, der anvendes til afgrøder bestemt til menneskeføde, udgør 20 % eller derunder; dog bør kommuner inde i sådanne områder anføres på listen, selv om de ikke har samme kendetegn;

det således fastlagte nordlige område udgør 1 417 000 ha ULA, hvilket svarer til 55,5 % af Finlands samlede ULA;

ifølge artikel 142, stk. 3, skal Kommissionen fastlægge den referenceperiode, der skal lægges til grund for undersøgelsen af udviklingen af landbrugsproduktionen og det samlede støtteniveau; på basis af de foreliggende nationale statistikker bør referenceperioden for landbrugsproduktionen omfatte 1991, 1992 og 1993, undtagen for så vidt angår komælkssektoren og oksekødssektoren, hvor det er mest hensigtsmæssigt at anvende 1992 som grundlag ved fastsættelsen af såvel mælkekvoten som landets referencebestand, og for så vidt angår gartnerisektoren, hvor statistikkerne er mest pålidelige for 1993; endvidere lægges 1993, hvor priserne endnu ikke var påvirket af tiltrædelseseffekten, til grund for det samlede støtteniveau, som skal vurderes under hensyntagen til støtteforskellene mellem Finland og EU;

produktionsmængden og støttebeløbet pr. produkt bør anføres for de pågældende år;

Finland forelagde den 26. oktober 1994 den planlagte støtteordning for Kommissionen; der blev efterfølgende forelagt supplerende oplysninger, og den endelige version af den planlagte støtteordning blev meddelt den 20. januar 1995; ordningen omfatter generel støtte til landbrug i de pågældende områder under hensyntagen til den enkelte bedrifts sædvanlige produktionsmodel; den omfatter desuden særlig støtte til skoltsamerne, rensdyropdræt og naturaløkonomi i de pågældende områder;

de planlagte foranstaltninger kan tillades, idet de opfylder betingelserne i artikel 142, stk. 3; foranstaltningerne tager hensyn til omfanget udligningsgodtgørelsen, støtten til miljøvenligt landbrug i de nordlige områder og støtten i henhold til de fælles markedsordninger, som alle bør anføres af hensyn til klarheden; de tager desuden hensyn til overgangsstøtten jf. artikel 138-140 i tiltrædelsesakten; foranstaltningerne fører ikke til en forhøjelse af den samlede støtte eller en forøgelse af produktionen i forhold til nævnte referenceperiode, hvis de ledsages af de fornødne foranstaltninger; det vil i den forbindelse være hensigtsmæssigt at reducere støtten i det efterfølgende år proportionalt med produktionsoverskridelsen i forhold til referenceperioden;

i forbindelse hermed og med undtagelse af komælk, hvor der er fastsat bestemmelser for produktionsforøgelse ved kvoteordningen under den fælles markedsordning, ydes støtten ikke i forhold til de producerede mængder, men i forhold til produktionsfaktorer (storkreatur eller hektar) inden for de regionale afgrænsninger, som fastsættes i denne beslutning; for kvier, der er bestemt til slagtning og som derfor ikke indgår i mælkeproduktionen, fastsættes støtten ligeledes pr. dyr;

der kan tillades støtte til transport under denne støtteordning efter artikel 142, stk. 3, tredje afsnit; ved en eventuel tilladelse til støtte til transport i forbindelse med en national støtteordning med regionalt sigte bør det sikres, at de forskellige støtteordninger ikke indebærer dobbelt godtgørelse for samme aktivitet;

støtten er i overensstemmelse med de mål, der er fastsat i artikel 142, stk. 3, tredje afsnit, idet den tager sigte på at opretholde traditionel primær produktion og forarbejdning, som er særligt egnet under de klimatiske forhold i de pågældende områder, at forbedre strukturerne for produktion, forarbejdning og afsætning, at fremme afsætningen af produkterne samt at sikre beskyttelsen af miljøet og opretholdelsen af naturværdierne;

på grundlag heraf kan den pågældende støtte tillades, på betingelse af at den overholder de grænser, der er fastsat for visse produkter i de fælles markedsordninger;

den foreslåede støtteordning omfatter støtte til gartneriprodukter i de nordlige områder; der ydes ligeledes støtte til oplagring af de pågældende produkter; oplagringen betragtes i disse tilfælde som en foranstaltning, der skal lette afsætningen af disse produkter, jf. artikel 142, stk. 3, tredje afsnit, tredje led;

det er nødvendigt, at Kommissionen holdes informeret om den faktiske udvikling i markedspriserne i Finland for de gartneriprodukter, der er omfattet af denne beslutning, således at den kan kontrollere, om artikel 142 overholdes;

støtten til opdræt, forarbejdning og afsætning af rensdyr er i overensstemmelse med artikel 5, sidste afsnit, i forordning (EØF) nr. 827/68 -

VEDTAGET FØLGENDE BESLUTNING:

AFSNIT I

AFGRÆNSNING AF OMRÅDERNE OG FASTLÆGGELSE AF REFERENCEPERIODEN

Artikel 1

Finlands nordlige område omfatter for hver delregion de lokale og kommunale administrative enheder (kunta), der er anført i bilag I.

Artikel 2

1. Referenceperioden, jf. artikel 142, stk. 3, i tiltrædelsesakten omfatter:

a) vedrørende det produktionsniveau, der skal overholdes:

- 1992 for så vidt angår komælk og oksekød

- 1993 for så vidt angår gartnerisektoren

- gennemsnittet for 1991, 1992 og 1993 for så vidt angår de øvrige produkter

b) vedrørende det samlede støtteniveau: 1993.

2. Produktionen og det samlede støtteniveau i de pågældende år er anført pr. produkt i bilag II.

AFSNIT II

TILLADT STØTTE

Artikel 3

1. Den støtte, der er anført i bilag III, tillades fra den 1. januar 1995.

Bilagene indeholder følgende:

- bilag III omhandler de beløb, der ydes pr. delregion og pr. produktionsfaktor (ha, storkreatur eller dyr) eller pr. produktmængde, samt det forventede samlede beløb

- bilag IV omhandler det maksimale antal hektarer eller dyr, støtten omfatter

- bilag V omhandler koefficienterne for omregning af de forskellige typer dyr til storkreaturer.

Støtten:

- tillades under hensyntagen til niveauet for EU-støtten, jf. bilag VI, og den støtte der er tilladt i medfør af artikel 138-140 i tiltrædelsesakten

- kan under ingen omstændigheder ydes i forhold til den producerede mængde, undtagen for så vidt angår komælkssektoren.

2. Støtten, jf. stk. 1, er for følgende sektorers vedkommende omfattet af følgende begrænsninger:

a) landbrugsarealer: højst det gennemsnitlige antal hektarer i området, som i perioden 1989-1991 har været udnyttet til markafgrøder eller evt. har været braklagt i overensstemmelse med en offentligt støtteordning, jf. Rådets forordning (EØF) nr. 1765/92 (5)

b) sukkerroer: den mængde sukkerroer, der er omfattet af en kontrakt, som indgås mellem en producent fra en af de i stk. 1 omhandlede regioner og en sukkerproducerende virksomhed, idet den kvote (A og B), der er tildelt sidstnævnte i medfør af artikel 24 i Rådets forordning (EØF) nr. 1785/81 (6), dog ikke må overskrides

c) komælk: højst den referencemængde, der tildeles i henhold til artikel 3, stk. 2, og artikel 4 i forordning (EØF) nr. 3950/92 (7)

d) ammekøer: højst de individuelle lofter, den enkelte producent har fået tildelt i henhold til artikel 4d, stk. 1a, i Rådets forordning (EØF) nr. 805/68 (8)

e) tyre: højst 90 dyr pr. bedrift og pr. aldersgruppe, jf. artikel 4b, stk. 1, i Rådets forordning (EØF) nr. 805/68

f) får og geder: højst de individuelle lofter, den enkelte producent har fået tildelt i henhold til artikel 5e i Rådets forordning (EØF) nr. 3013/89 (9)

Endvidere skal belægningsgraden, jf. artikel 4g i forordning (EØF) nr. 805/68, overholdes for de produkter, der er nævnt i litra d) og e).

Artikel 4

1. Finland skal:

a) i forbindelse med de oplysninger, der skal gives ifølge artikel 143, stk. 2, i tiltrædelsesakten, hvert år inden den 1. april og første gang inden den 1. april 1996 underrette Kommissionen om virkningen af den ydede støtte, navnlig udviklingen i produktionen og i de produktionsmidler, der er omfattet af støtten, og i økonomien i de pågældende regioner

b) træffe alle fornødne foranstaltninger for at gennemføre denne beslutning og de relevante foranstaltninger til kontrol af støttemodtagerne

c) hvis de i bilag II anførte mængder overskrides, det efterfølgende år foretage en proportional nedsættelse af støtten til de pågældende produkter i de delregioner, hvor overskridelsen er konstateret. Hvad angår planteavlen på friland gennemføres nedsættelsen kun, hvis overskridelsen i to på hinanden følgende år er større end 10 % i gennemsnit

d) i 1995 hver fjerde måned underrette Kommissionen om producentpriserne på det indenlandske marked for frugt og grøntsager.

2. Denne beslutning ændres, hvis der på grundlag af oplysningerne, jf. stk. 1, litra d), konstateres en forhøjelse af den samlede støtte i forhold til støtten i referenceperioden.

Artikel 5

Denne beslutning berører ikke

- de finske myndigheders mulighed for under overholdelse af beløbene og de øvrige bestemmelser i denne beslutning at fastsætte de nærmere betingelser for ydelse af støtten til de enkelte modtagerkategorier

- Kommissionens mulighed for at ændre denne beslutning, bl.a. som følge af udviklingen i værdien af den nationale valuta, fastsættelsen af det finske kartoffelstivelseskontingent, ændringer af størrelsen af den støtte, der tillades som følge af en tilpasning af den støtte, der er tilladt i medfør af artikel 138 og 140 i tiltrædelsesakten, eller af EU-støtten, jf. bilag VI.

I sidstnævnte tilfælde vil enhver revision af størrelsen af støtten til de nordlige områder først kunne træde i kraft året efter det år, hvor den nævnte ændring træder i kraft.

Artikel 6

Denne beslutning er rettet til Republikken Finland.

Udfærdiget i Bruxelles, den 4. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 151 af 30. 6. 1968, s. 16.

(2) EFT nr. L 128 af 19. 5. 1975, s. 1.

(3) EFT nr. L 180 af 14. 7. 1980, s. 34.

(4) EFT nr. L 93 af 30. 3. 1985, s. 1.

(5) EFT nr. L 181 af 1. 7. 1992, s. 12.

(6) EFT nr. L 177 af 1. 7. 1981, s. 4.

(7) EFT nr. L 405 af 31. 12. 1992, s. 24.

(8) EFT nr. L 148 af 28. 6. 1968, s. 24.

(9) EFT nr. L 289 af 7. 10. 1989, s. 1.

BILAG I

LISTE I HENHOLD TIL ARTIKEL 1

>TABELPOSITION>

BILAG II

Jf. artikel 2, stk. 2

Produkt

>TABELPOSITION>

BILAG III

III.1. Jf. artikel 3, stk. 1, første afsnit, vedrørende 1995

>TABELPOSITION>

III.2. Jf. artikel 3, stk. 1, første afsnit, vedrørende 1996

>TABELPOSITION>

III.3. Jf. artikel 3, stk. 1, første afsnit, vedrørende 1997

>TABELPOSITION>

III.4. Jf. artikel 3, stk. 1, første afsnit, vedrørende 1998

>TABELPOSITION>

III.5. Jf. artikel 3, stk. 1, første afsnit, vedrørende 1999

>TABELPOSITION>

III.6. Jf. artikel 3, stk. 1, første afsnit, fra år 2000

>TABELPOSITION>

BILAG IV

Jf. artikel 3, stk. 1, andet afsnit, andet led

Mængde udtrykt i produktionsfaktorer

>TABELPOSITION>

BILAG V

Jf. artikel 3, stk. 1, tredje led

Koefficienter for omregning til storkreaturer

>TABELPOSITION>

BILAG VI

Jf. artikel 3, stk. 1, tredje afsnit, første led

EU-støtte

>TABELPOSITION>

>TABELPOSITION>

(1) Støtte til græsgange (køer, tyre, andet kvæg, malkekøer).

(2) Inklusive ekstensiveringspræmien.

(3) Omkostningerne er ikke fradraget.

(4) 90 % er støtteberettigede ifølge de finske myndigheder.

(5) Finske heste.

(6) Eksklusive jordudtagningsstøtte.

(7) Omkostningerne er ikke fratrukket.

(8) Under hensyntagen til de restriktioner, der pålægges landbrugerne ved tildelingen af støtten.

(9) Hvede er ikke støtteberettiget, hvis udbyttet er over 2,5 tons/ha.

(10) Vil blive behandlet i forbindelse med programmet vedrørende landbrug og miljø.